**Ing. Ján Bratko, kariérny diplomat**

Po absolvovaní Obchodnej fakulty Vysokej školy ekonomickej v odbore zahraničného obchodu, nastúpil v roku 1983 ako kariérny diplomat na Federálne ministerstvo zahraničných vecí v Prahe. Počas 27 rokov v diplomatických službách pôsobil v období občianskej vojny v rokoch 1985 - 1990 ako konzul a tlačový atašé v Nikarague, neskôr v roku 1992 ako vedúci zastupiteľského úradu v Havane, kde ho zastihlo aj rozdelenie Československa.

Po prihlásení sa do diplomatických služieb SR otváral prvý slovenský zastupiteľský úrad SR v Mexiku, kde aj pôsobil do roku 1998.

Bol mimoriadnym a splnomocneným veľvyslancom SR v Kolumbii, Venezuele a Mexiku so sídlom v Mexiku a v Štáte Izrael. V rokoch 2004 až 2008 pôsobil ako veľvyslanec, vedúci Slovenského o ekonomického a kultúrneho úradu (SEKÚ) na Taiwane.

V decembri 1996 sa zúčastnil za slovenskú stranu ako vyjednávač pri rokovaniach o prepustení rukojemníkov počas Peruánskej rukojemníckej krízy na Japonskom veľvyslanectve.

V októbri 1995 sa zúčastnil ako delegát SR na XI. Summite Hnutia nezúčastnených v kolumbijskej Cartagene.

Je držiteľom

* čestného doktorátu Mexickej akadémie medzinárodného práva
* vyznamenania prezidenta Spojených štátov mexických „Rádu Aztéckeho Orla I. stupňa so šerpou“
* Zlatej medaily Taiwanskej obchodnej komory za významný prínos SEKÚ v rozvoji hospodárskych a obchodných vzťahov medzi SR a Taiwanom
* Medaily ministra zahraničných vecí Taiwanu „Priateľstvo v diplomacii“ za významný prínos v oblasti zahraničných vzťahov
* čestný člen Iberoamerickej asociácie pracovného práva

podielal sa na založení Slovenskej spoločnosti pre vzťahyskrajinami Iberského poloostrovaaLatinskej Ameriky (SEILA)

* je predsedom Občianskeho združenia Priatelia Mexika

Po odchode z diplomatických služieb pôsobil jeden rok ako výkonný riaditeľ Business School Ekonomickej univerzity v Bratislave a od augusta 2011 je riaditeľom odboru pre zahraničný obchod a medzinárodné vzťahy v spoločnosti Techniserv, s.r.o. v Bratislave.